Държавен вестник, бр. 103, 2013 г., стр. 33

БРОЙ  103	
Д Ъ Р Ж А В Е Н  В Е С Т Н И К 	
СТР.  33  
Заключителни разпоредби
§ 2. Правилникът се издава на основание 
чл. 46, ал. 1 от Закона за защита от дискри-
минация.
§ 3. Правилникът влиза в сила от деня 
на обнародването му в „Държавен вестник“.
Председател:  
Ана Страшимирова
8696
МИНИСТЕРСТВО 
НА ЗЕМЕДЕЛИЕТО И ХРАНИТЕ
НАРЕДБА № 9 
от 19 ноември 2013 г.
за условията и реда за прилагане на мерките 
от Националната програма по пчеларство за 
периода 2014 – 2016 г.
Г л а в а  п ъ р в а
ОБЩИ РАЗПОРЕДБИ
Чл. 1. С тази наредба се уреждат условията 
и редът за предоставяне на финансова помощ 
по Национална програма по пчеларство за 
тригодишния период 2014 – 2016 г., наричана 
по нататък „Програмата“.
Чл. 2. Финансова помощ се предоставя 
за дейности, които допринасят за постигане 
целите на Програмата:
1. подобряване условията за производство и 
търговия с пчелния мед и пчелните продукти;
2. повишаване ефективността на производ-
ството, качеството и конкурентоспособността 
на българския пчелен мед и пчелни продукти;
3. опазване на пчелната популация, устой-
чивото є развитие и осигуряване на по-добра 
заетост и по-високи доходи на пчеларите.
Чл. 3. (1) Министърът на земеделието и 
храните определя със заповед постоянна ра-
ботна група за управление на Програмата. В 
състава на работната група се включват по 
един представител на пчеларските организа-
ции и представители на Министерството на 
земеделието и храните, Българската агенция 
по безопасност на храните и на Държавен 
фонд „Земеделие“ – Разплащателна агенция, 
наричан по-нататък „ДФ „Земеделие“. Посто-
янната работна група прави предложения за 
промени в Програмата, за преразпределение 
на бюджета между мерките и дейностите и 
дава предложения за лимитите за финанси-
ране на допустимите разходи. Промените в 
Програмата се одобряват по предвидения в 
Закона за прилагане на Общите организации 
на пазарите на земеделски продукти на Ев-
ропейския съюз ред. 
(2) Редът и организацията на работа на 
постоянната работната група за управление 
на Програмата се определят със заповедта 
по ал. 1.
Г л а в а  в т о р а
ПОДПОМАГАНИ ДЕЙНОСТИ
Чл. 4. По реда на тази наредба се предос-
тавя финансовa помощ за една или за няколко 
дейности по следните мерки:
1. по мярка А „Техническа помощ за пче-
лари и сдружения на пчелари“ за дейност 
„Популяризиране на българските пчелни 
продукти, в това число и произведени по 
биологичен начин“;
2. по мярка Б „Борба срещу вароатозата“;
3. по мярка В „Мерки за подкрепа на 
извършването на физикохимичен анализ на 
пчелен мед“;
4. по мярка Г „Мерки за подкрепа на подно-
вяването на пчелните кошери в Европейския 
съюз“ за дейностите:
а) закупуване на нови кошери за подмяна 
на стари негодни кошери и/или за увелича-
ване броя на пчелните семейства в пчелина;
б) поддържане или увеличаване броя на 
пчелните семейства;
в) закупуване на пчелни майки;
5. по мярка Д „Сътрудничество със спе-
циализирани органи за осъществяването на 
практика на приложните изследователски 
програми в областта на пчеларството и пчел-
ните продукти“ за дейностите:
а) изследване на наличието на тежки ме-
тали и пестициди в проби от пчели и пчелен 
прашец, взети от пчелини в различни региони 
на България;
б) проучване на продуцентите на мана и 
на мановия мед от тях в смърчовите гори в 
района на Родопите;
в) установяване на причините за загуба на 
пчелни семейства чрез проучване на различни 
индикатори за наличие на стресови фактори, 
влияещи върху размножаването, генетичния 
и здравния статус на медоносната пчела в 
България.
Г л а в а  т р е т а
ФИНАНСОВИ УСЛОВИЯ ЗА ПОДПО- 
МАГАНЕ
Чл. 5. (1) Финансова помощ се предоставя в 
рамките на предвидения за съответната година 
бюджет по всяка от мерките на Програмата.
(2) Министърът на земеделието и храните 
по предложение на постоянната работна група 
за управление на Програмата разпределя със 
заповед бюджета по Програмата за съответ-
ната финансова година по мерки и дейности. 
(3) Министърът на земеделието и храните по 
предложение на постоянната работна група за 
управление на Програмата може да промени 
разпределението на бюджета между мерките 
и дейностите в рамките на общия годишен 
бюджет въз основа на степента на усвояване 
на средствата по всяка от тях.